Жон Уолл

Жонатан Хилдред Уолл (, 1990 оны есдүгээр сарын 6-нд Өмнөд Каролина мужийн Рали хотод төрсөн) — Америкийн сагсан бөмбөгчин бөгөөд Үндэсний Сагсан Бөмбөгийн Холбооны Вашингтон Уизардс багийн холбон тоглогч юм. Кентаккигийн их сургуулийн багаас (2009—2010) Вашингтон Уизардс багт драфтын №1 сонголтоор элссэн Уолл 2010 онд тэсрэлт хийсэн залуу тоглогчдод олгодог Адольф Раппийн болон Уэйман Тисдейлийн нэрэмжит шагналыг тус тус хүртэж, 2012 оны НБА-гийн Бүх оддын тоглолтын шинэ бүрэлдэхүүнд багтан тоглож ур чадварын тэмцээнд аваргалж байлаа. 2010 оны арваннэгдүгээр сарын 10-нд Уолл анхны трипл-даблаа (19 оноо, 10 самбараас бөмбөг авалт, 13 ашигтай дамжуулалт, 6 бөмбөг таслалт, 1 хурдан довтолгоо) хийж НБА-гийн түүхэнд хамгийн залуудаа ийм амжилт гаргасан тоглогч болсон түүхтэй.
2013 оны долоодугаар сарын 31-нд багтайгаа таван жилийн гэрээг 80 сая доллараар шинэчлэн байгуулжээ. Уоллийн хувьд Лос Анжелес Лэйкерс багийн эсрэг 24 оноо, 6 самбараас бөмбөг авалт, 16 ашигтай дамжуулалт (ашигтай дамжуулалтын хувьд оргил амжилт нь) хийж багаа ялалтанд хүргэж байв.Notebook: Wizards 103, Lakers 100 Түүнчлэн Мемфис Гриззлийз багийн эсрэг тоглолтонд 47 оноо авсан явдал нь шилдэг үзүүлэлт нь юм.Notebook: Wizards 107, Grizzlies 94

Товч мэдээлэл
Өндөр — 193 см
Жин — 88 кг
Өмсгөлийн дугаар — 2

Амжилт
Бүх оддын багийн тоглогч — 2014
Бүх оддын тоглолтын цагираганд довтлох тэмцээний ялагч — 2014

Эшлэл

Холбоос

NBA Профайл

Ангилал:1990 онд төрсөн
Ангилал:НБА-гийн тоглогч
Ангилал:АНУ-ын сагсан бөмбөгчин
Ангилал:Сагсан бөмбөгийн холбон тоглогч
Ангилал:Бүх оддын тоглолтонд оролцогч
Ангилал:Вашингтон Уизардс багийн тоглогч
Ангилал:Америкчууд